Document ID: 31994R2929

KOMISSION ASETUS (EY) N:o 2929/94,
annettu 1 päivänä joulukuuta 1994,
Kanariansaarten sianliha-alan tuotteiden hankintatuen vahvistamisesta osana neuvoston asetuksen (ETY) N:o 1601/92 2 4 artiklassa säädettyä järjestelmää
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityisistä toimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan ja sen 4 artiklan 4 kohdan,
sekä katsoo, että
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92(3) 2 5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetun komission asetuksen (EY) N:o 2883/94, liitteessä II vahvistetaan 1 päivästä heinäkuuta 1994 30 päivään kesäkuuta 1995 sianliha-alan tuotteiden hankintajärjestelmään kuuluvien tuotteiden määrät joko tuontitullista vapauttamisen tai tuen myöntämisen muodossa, samoin kuin asetuksen (ETY) N:o 1601/92 4 artiklassa säädetyn tuen piiriin kuuluvien, yhteisöstä peräisin olevien puhdasrotuisten jalostussikojen määrästä saarten tuotantomahdollisuuksien kehittämistarkoituksessa,
edellä tarkoitettujen tukien suuruudet olisi vahvistettava ottaen huomioon erityisesti hankintakustannukset maailmanmarkkinoilta, Kanariansaarten maantieteellisestä sijainnista johtuvat olosuhteet ja kyseisten eläinten tai tuotteiden kolmansiin maihin viennissä käytettävät perushinnat,
yksityiskohtaiset säännöt Kanariansaarten tiettyjen maataloustuotteiden erityisen hankintajärjestelmän soveltamisesta vahvistetaan komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94; tässä asetuksessa on määritelty uusia yksityiskohtaisia sääntöjä erityisesti todistusten antamisesta ja voimassaoloajasta, tukien maksamisesta samoin kuin kaupallisen toiminnan valvonnasta ja seurannasta tässä erityisessä järjestelmässä; nämä säännökset korvaavat komission asetuksessa (ETY) N:o 1695/92(5), sellaisena kuin se on viimeksi muutet- tuna asetuksella (ETY) N:o 2596/93(6), määritellyt yksityiskohtaiset säännöt, ja niitä sovelletaan markkinoiden eri aloilla 1 päivästä joulukuuta 1994,
olisi siis kumottava samasta päivästä alkaen Kanariansaarten sianliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 30 päivänä kesäkuuta 1992 annettu komission asetus (ETY) N:o 1724/92(7), sellaisena kuin se on viimeksi muutettuna asetuksella (EY) N:o 2387/94(8),
tämän asetuksen säännösten on tultava voimaan niiden asetusten voimaantulopäivänä, joissa annetaan järjestelmän soveltamista koskevat yhteiset yksityiskohtaiset säännöt ja säädetään hankintataseesta, ja
sianlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 3 artiklan 2 kohdan soveltamiseksi tukien määrät yhteisön markkinoilta peräisin olevien sianliha-alan tuotteiden toimittamiseksi Kanariansaarille asetuksessa (EY) N:o 2883/94 säädetyn hankintataseen mukaisesti vahvistetaan liitteessä I.
Tukea saavat tuotteet kuvaillaan komission asetuksen (ETY) N:o 3846/87 säännösten(9) ja erityisesti sen liitteessä olevan 7 ryhmän mukaisesti.
2 artikla
Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien puhdasrotuisten jalostussikojen hankkimiseksi Kanariansaarille asetuksessa (EY) N:o 2883/94 säädetyn hankintataseen mukaisesti vahvistetaan liitteessä II.
3 artikla
Asetuksen (EY) N:o 2790/94 säännöksiä sovelletaan.
4 artikla
Kumotaan asetus (ETY) N:o 1724/92.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä joulukuuta 1994.

Labels: 17
19
5
3
6
18